TI WERKEN Num. 2 2018 | ¿Chumlerputuay tami mongen?
¿CHUMLERPUTUAY TAMI MONGEN?
Fentren che ramtuwkey ñi chumlerputual tañi pu che engün. ¿Ka ramtuwkefuymi eymi? Biblia feypi:
"Tati pu norngechi che lloway ti Mapu ñi ngen-ngeal engün, ka rumel müleayngün fey mu" (Salmo 37:29).
Tüfachi chillka Ti Werken ngüneduamkey chumngechi ayüniey Chaw Dios ñi chumleal pu che ka ti Mapu, ka chumafuymi tami kümelkayaetew ta Chaw Ngünechen.
Pu che afkentu ramtuwkey ñi chumlerpual tañi mongen, fey kakerume dungu kimürpukeyngün.
¿Maneluwafuymi may pu pelontuchekelu mu?
Kom ñi feypikünuel Biblia müna küme femtripakey.
Ti fütra adentun dewmalelngelu ta Tito küme kimfalkünuy ñi femtripan ti pelon dungu.
Femtripay fentren pelon dungu Biblia mu, ka femtripayay kakelu küpalechi antü mu.
Biblia pengelkey chumngechi ayüniefuy Chaw Dios ñi chumleal pu che.
Kiñeke che feypikey ñi dew elkünungeel chem tañi rupayal. Welu, ¿rüfngepey may tüfa?
Biblia feypi pichiñma mu ngewelayay wedake dungu ka wedake che.